153. löggjafarþing 2022–2023.

Þingskjal 1052 — 682. mál.

Fyrirspurn

til félags- og vinnumarkaðsráðherra um lögbundið eftirlit
og eftirfylgni með réttindum fatlaðra barna.

Frá Oddnýju G. Harðardóttur.

1.	Eru til aðgengilegar samræmdar reglur, leiðbeiningar eða önnur stjórnvaldsfyrirmæli um gerð kröfulýsinga og ítarlegra þjónustulýsinga um þjónustu heimilis, sbr. 3. gr. reglu
gerðar nr. 1038/2018 og 4. gr. reglugerðar nr. 1036/2018, með tilliti til skilgreindra markmiða, skilyrða, framfærsluábyrgðar, réttarstöðu og réttinda forsjáraðila og barna, reglubundinnar framkvæmdar úttekta o.fl.?

2.	Hvernig er skilvirku og markvissu eftirliti og eftirfylgni ráðherra með starfsemi þjón
ustu- og húsnæðisúrræða nákvæmlega háttað? Hvaða kröfur, viðmið og mælikvarðar gilda um eftirlitið? Hvernig er brugðist við ef í ljós koma annmarkar á þjónustunni?

3.	Er haft eftirlit með og gætt að öðrum réttindum barnsins, svo sem aðgengi að og rétti til menntunar og heilbrigðisþjónustu? Hvernig er brugðist við ef í ljós kemur að þeirra er ekki gætt?

4.	Hversu margar úttektir hafa verið gerðar á þjónustu við einstaklinga og starfsemi úr
ræðanna og hver hefur aðkoma sérfræðingateymis skv. 20. og 21. gr. laga nr. 38/2018 verið þar?

5.	Er til staðar samræmt verklag um réttarstöðu einstaklinga, málsmeðferð og ákvarðanir um áframhaldandi þjónustu þegar barn nær lögaldri? Ef svo er, hvernig hljóðar það?

6.	Njóta forsjáraðilar sem bera tilfinnanleg útgjöld vegna barns áfram greiðslu umönnunar
bóta skv. 4. gr. laga um félagslega aðstoð, nr. 99/2007, þegar barn býr utan heimilis?

Skriflegt svar óskast.